Vlieg saam | Bepalings en voorwaardes - Solidariteit WêreldSolidariteit Wêreld
Om vir die prys in aanmerking te kom, moet jy die Vlieg-saam-skakel op Solidariteit se webblad by solidariteit.co.za volg en die inligting volledig voltooi.
Die inligting sal deur 'n paneel oorweeg word en 'n kortlys sal opgestel word waarna die betrokke persone vir 'n onderhoud genooi sal word.
Die prys sluit vliegkoste, visumkoste, verblyf en etes in.
Die prys kan nie vir kontant verruil word nie.
Die wenner sal self daarvoor verantwoordelik wees om vir sy/haar paspoort en visum aansoek te doen.
Om vir die prys in aanmerking te kom, moet jy 'n aktiewe lid van Solidariteit wees.
Slegs een inskrywing per Solidariteit-lid sal voldoende wees.
Die kompetisie sal oop wees vanaf 10 Februarie 2016 tot middernag op 4 April 2016.
Die kortlys van finaliste sal op 5 April 2016 aangekondig word.
Die wenner sal voor 30 April 2016 aangewys word, of op die naaste datum hieraan sodra alle onderhoude afgehandel is.
Die besluit deur die paneel ten opsigte van 'n wenner is finaal en is nie hersienbaar nie en daar kan ook nie teen die besluit geappelleer word nie.
Werknemers van Solidariteit en instansies van die Solidariteit Beweging en hul gesinslede is van hierdie kompetisie uitgesluit.
Solidariteit behou die reg voor om 'n onderhoud met die wenner te voer, foto's te neem en dit te publiseer. Die pryswenner sal in Soldeer, op Solidariteit se Facebook-blad, op solidariteit.co.za en in die Solidariteit Tydskrif aangekondig en gepubliseer word.
Die wenner onderneem onherroeplik om 'n vrywaringsvorm te onderteken alvorens hy / sy die voordele en prys as wenner kan geniet. Indien die wenner weier om sodanige vrywaringsvorm te onderteken, verbeur hy /sy die prys en 'n nuwe wenner sal aangewys word.
Indien Solidariteit nie daarin slaag om 'n pryswenner binne vyf werksdae na die finale beslissing deur die paneel per e-pos of telefonies in die hande te kry nie, sal 'n ander wenner aangewys word.